
          DE DISCIPLINĂ ŞI IMUNITĂŢI

A V I Z

asupra propunerii legislative privind modificarea  
alineatului (1) al articolului 34 din Codul Fiscal



În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind  modificarea alineatului (1) al articolului 34 din Codul Fiscal,  transmis cu adresa nr. Pl-x 480 din  14 septembrie 2010, înregistrată sub nr.31/785  din      15 septembrie 2010. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră  decizională. 

Senatul, în calitate de primă Cameră sesizată, a respins propunerea  legislativă  în şedinţa din  8 septembrie 2010.

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut propunerea  legislativă susmenţionată, în şedinţa din 28 septembrie 2010.



Membrii Comisiei au examinat iniţiativa  legislativă supusă avizării, expunerea de motive şi avizul favorabil al Consiliului Legislativ nr.263 din         18 martie 2010, Guvernul, prin punctul de vedere transmis  cu  adresa  nr.1249 din 10 mai 2010, nu  susţine  adoptarea acestei  iniţiative  legislative. În data de 30 martie 2010, a fost publicată în Monitorul Oficial al României nr.201, Ordonanţa de urgenţă a Guvernului nr.22/2010  pentru modificarea şi  completarea Legii nr.571/2003 privind Codul  fiscal, potrivit căreia sistemul plăţilor anticipate, prevăzut pentru contribuabili, alţii decât cei prevăzuţi la art.34 alin.(1) lit.a) din Legea nr.571/2003, se aplică începând cu  anul 2012. Astfel, propunerea legislativă a rămas fără obiect. 

În urma dezbaterilor, cu unanimitate de  voturi, s-a hotărât avizarea  negativă  a iniţiativei  legislative.  


În raport cu obiectul şi conţinutul său, propunerea legislativă face parte din categoria legilor ordinare.

